Κουσκούς µε σπαράγγια, ντοματίνια και φέτα
Τα σπαράγγια είναι στην εποχή τους. Εκμεταλλευτείτε το για να φτιάξετε νόστιμα, εύκολα και υγιεινά πιάτα.
150 γρ. κουσκούς, οι τρυφερές κορυφές από 1 µατσάκι σπαράγγια *, 2 κουτ. σούπας ξίδι (κατά προτίµηση από κόκκινο κρασί), 5 κουτ. σούπας ελαιόλαδο, 200 γρ. τυρί φέτα, θρυμματισμένη, 200 γρ. ντοµατίνια, κομμένα στη μέση, το λευκό µέρος από 4 - 5 φρέσκα κρεµµυδάκια, ψιλοκομμένα, 2 κουτ. σούπας φύλλα µαϊντανού (ή δυόσµου ή ό,τι µυρωδικό φρέσκο έχουµε), αλάτι, φρεσκοτριμμένο πιπέρι
Για να φτιάξουμε κουσκούς με σπαράγγια, ντοματίνια και φέτα, αρχικά ετοιμάζουμε το κουσκούς, σύμφωνα µε τις οδηγίες που αναγράφονται στη συσκευασία του. Συνήθως το μουλιάζουμε σε καυτό νερό για λίγα λεπτά, μέχρι να το πιει, το στραγγίζουμε για να απομακρύνουμε τα περιττά υγρά και το αφρατεύουμε με δυο πιρούνια. Εν τω μεταξύ, κόβουμε τις κορυφές των σπαραγγιών (όπως είναι ωμές) σε λεπτές λωρίδες, με ένα κοφτερό μαχαίρι ή με το εργαλείο που καθαρίζουμε τις πατάτες. Σε ένα μπολ χτυπάμε µε πιρούνι το ξίδι μαζί με το ελαιόλαδο και όσο αλατοπίπερο θέλουμε. Σε µια βαθιά σαλατιέρα ή μεγάλο μπολ ανακατεύουμε το κουσκούς με τα σπαράγγια, τη φέτα, τα ντοματίνια, τα φρέσκα κρεμμυδάκια, και το μαϊντανό. Περιχύνουμε με το λαδόξιδο, ανακατεύουμε και σερβίρουμε το κουσκούς με σπαράγγια, ντοματίνια και φέτα. 
Κους κους,Σπαράγγια,Φέτα